Quan va néixer Amàlia Lafuente?
Amàlia Lafuente Flo (Barcelona, 1952) és catedràtica de Farmacologia de la Universitat de Barcelona. Alhora, és investigadora de l'Institut d'Investigacions Biomèdica de Barcelona IDIBAPS i del CIBER de Malalties Mentals (CIBERSAM). En l'actualitat és responsable de la unitat de farmacologia de la facultat de Medicina (Clínic-UB), és directora del departament de fonaments clínics i coordinadora de l'àrea de genètica del grup d'esquizofrènia de l'Hospital Clínic (GEC).
Doctora en Medicina i Cirurgia, el 1995 treballà a la Universitat de Califòrnia (Berkeley) com a investigadora. A més a més és col·laboradora estable amb el grup de farmacologia de la Universitat Johns Hopkins (School of Public Health) i també amb el grup de psiquiatria mol·lecular de la Universitat de Nevada (Reno).
La carrera com a investigadora de Lafuente està orientada cap a la identificació de noves dianes terapèutiques i altres marcadors perifèrics que són de gran ajuda en el diagnòstic de determinades malalties. Així, l'objectiu és el de realitzar teràpies personalitzades i, per tant, més efectives per als pacients. Alhora, Lafuente, també dedica esforços en estudiar les relacions que l'esquizofrènia i altres trastorns relacionats poden tenir amb la medicació.
Ha estat investigadora principal en una cinquantena de projectes centrats en farmacologia i farmacogenètica. Encara en el seu perfil d'investigadora, ha publicat més d'un centenar de publicacions d'àmbit internacional i ha dirigit una desena de tesis doctorals.
En la seva vessant de divulgadora, ha col·laborat en la publicació col·lectiva Científics Lletraferits (2014), i també ha publicat diverses novel·les científiques de ficció com ara Codi genètic (Proa, 2009), una novel·la sobre la investigació genètica en un laboratori i Teràpia de risc (Proa, 2013), un thriller sobre teràpies d'antienvelliment.
El 1952.